વર્લ્ડ કપ ફૂટબોલમાં ૬ વખત ચેમ્પિયન રહેલી બ્રાઝીલ તેમજ ટીમ બેલ્જીયમની વચ્ચે યોજાયેલા ક્વાટર ફાઈનલ મુકાબલામાં પહેલા હાફમાં ગોલ કરનાર કેવિન ડી બ્રુયના બેલ્જીયમની જીતનો હીરો બની ગયો હતો. જ્યારે આ અગાઉ બ્રાઝીલના ખેલાડી ફર્નાડીન્હોની ભૂલના કારણે આત્મઘાતી ગોલથી બ્રાઝીલની ટીમ પહેલેથી જ ૧-૦થી પાછળ થઇ ગઈ હતી. તેમાં બ્રુયના ગોલથી બ્રાઝીલ ૨-૦થી પાછળ થતા તેના ખેલાડીઓ અને તેમના ચાહકોમાં નિરાશા વ્યાપી ગઈ હતી. જો કે, બીજા હાફમાં બ્રાઝીલે શાનદાર પ્રદર્શન કર્યું હતું પરંતુ તે સેમી ફાઈનલમાં લઇ જઈ શકે તેવું રહ્યું નહતું.